Vargaška tragedija
<s>Vargaška tragedijaje tragedija koja je 15. prosinca 1999. godine pogodila venezuelansku saveznu državu Vargas, a koja je bila posljedica intenzivnih pljuskova i odrona koji su se dogodili u periodu od 14. do 16. prosinca 1999. godine.</s><s>Deseci tisuća ljudi su poginuli u ovoj tragediji, na tisuće domova je uništeno, a došlo je i do potpunog kolapsa infrastrukture u Vargasu.</s><s>Tragedija je bila direktna posljedica pljuskova koji su pogodili Vargas tokom prosinca; tokom mjeseca je padalo i po 1,500 mm kiše, a tokom dva dana kada se tragedija odvila pao je čak 791 mm kiše.</s><s>Tolika količina vode izazvala je odron koji je kupio sve pred sobom.</s>

<s>Posljedice tragedije bile su katastrofalne.</s><s>Odron je sa sobom nosio velike količine blata i kamene blokove, a došlo je i do izlijevanja rijeka iz korita.</s><s>Procjenjuje se da je poginulo izmešu deset i trideset tisuća ljudi, gotovo 10% populacije Vargasa, a došlo je i do potpunog uništenja cjelokupnih naselja.</s><s>Radnici koji su radili na sanaciji štete kasnije su otkrili kako je kvart Los Corales bio zakopan tri metra ispod zemlje, dok su naselja Cerro Grande i Carmen de Uria potpuno nestala.</s><s>Silina zemlje koja se odranjala bila je tolika da je velik dio kuća naprosto odguran do obližnjeg Atlantika.</s><s>Više od 100,000 ljudi je evakuirano iz uništenog područja.</s><s>Vlasti su procijenile ukupnu štetu između $1.79 i $3.5 milijardi, a čak 70% stanovništva Vargasa bilo je pogođeno tragedijom, direktno ili indirektno.</s>

<s>Obnova je bila izrazito dugotrajna, a u jednom je trenutku postala ispolitizirana, kada ju je Hugo Chávez iskoristio kako bi demonstrirao silu prema vani i konsolidirao vlast u zemlji.</s><s>Posljedice tragedije donekle su sanirane tek 2006. godine, kada je populacija Vargasa vraćena na razinu prije tragedije, međutim dugoročne posljedice prisutne su još i danas.</s>

<s>Galerija</s>

<s>Reference</s>

<s>Vanjske veze</s>

<s>Photos of the aftermath
 Wikimedia commons: Vargas in January 2000
 Wikimedia commons: Vargas in December 2000</s>

<s>1999
Klizišta u Venezueli
Poplave u Venezueli</s>

